ລາວປະເຊີນ ກັບການຂາດດຸນການຄ້າ ກັບຕ່າງປະເທດ
ທາງການລາວຄາດວາ ການ​ຂາດ​ດຸນ​ການ​ຄ້າ​ ກັບຕ່າງປະເທດ ຈະຕົກເປັນ​ມູນ​ຄ່າ ​ລວມ​ເຖິງ 211 ​ລ້ານ​ໂດ​ລາ ໃນໄລຍະ 6 ເດືອນທຳອິດຂອງປີນ.
ປະເທດລາວປະເຊີນໜ້າກັບສະພາວະຂາດດຸນການຄ້າຕ່າງປະເທດຄິດເປັນມູນຄ່າຫຼາຍ ກ່ວາ 200 ລ້ານໂດລາ ຫຼືເພີ່ມຂຶ້ນເຖິງ 48% ໃນໄລຍະ 6 ເດືອນທຳອິດຂອງແຜນການ ປະຈຳປີ 2010–2011 ນີ້ ທາງການກະຊວງແຜນການແລະການລົງທຶນລາຍງານວ່າ ໃນໄລຍະ 6 ເດືອນທຳອິດຂອງແຜນການ 2010–2011 ກໍຄືນັບຈາກເດືອນຕຸລາ 2010 ເຖິງມີນາ 2011 ທີ່ຜ່ານ ມານີ້ ປະເທດລາວຕ້ອງປະເຊີນກັບສະພາວະຂາດດຸນການ ຄ້າຕ່າງປະເທດເພີ່ມຂຶ້ນເຖິງ 48% ຖ້າທຽບກັບໄລຍະ ດຽວກັນກັບແຜນການປີ 2009–2010 ທີ່ຜ່ານມາ ເຊິ່ງກໍຄືໃນຂະນະທີ່ລາວໄດ້ສົ່ງອອກສິນຄ້າໄປຕ່າງປະເທດຄິດເປັນມູນຄ່າລວມ 836 ລ້ານ ໂດລາ ຫຼື ເປັນ 86% ຂອງແຜນການຕະຫຼອດປີນັ້ນ ກໍປະກົດວ່າ ໄດ້ມີການນຳເຂົ້າສິນ ຄ້າຈາກຕ່າງປະເທດຄິດເປັນມູນຄ່າເຖິງ 1,047 ລ້ານໂດລາ ຫຼືຄິດເປັນ 83% ຂອງແຜນ ການຕະຫຼອດປີ ຈຶ່ງເຮັດໃຫ້ລາວ ຕ້ອງປະເຊີນກັບສະພາວະຂາດດຸນການຄ້າຕ່າງປະເທດ ຄິດເປັນມູນຄ່າລວມເຖິງ 211 ລ້ານໂດລາ ນັ້ນເອງ ລາຍງານຂອງກະຊວງແຜນການ ແລະການລົງທຶນຂອງລາວ ດັ່ງກ່າວນີ້ ຍັງໄດ້ລະບຸອີກດ້ວຍວ່າ ສາເຫດທີ່ເຮັດໃຫ້ລາວ ຕ້ອງປະເຊີນກັບສະພາວະຂາດດຸນການຄ້າຕ່າງປະເທດຫຼາຍ ທີ່ສຸດນັ້ນກໍແມ່ນການນຳເຂົ້າສິນຄ້າອຸປະໂພກ, ບໍລິໂພກທີ່ ກວາມເອົາເຖິງ 72% ຂອງມູນຄ່າການນຳເຂົ້າທັງໝົດໃນ ຂະນະທີ່ການນຳເຂົ້າສິນຄ້າປະເພດທຶນຂອງບັນດາໂຄງ ການລົງທຶນຕ່າງໆໃນລາວນັ້ນກໍກວາມເອົາພຽງແຕ່ 28% ເທົ່ານັ້ນ ທັງນີ້ ໂດຍສະເພາະແມ່ນນ້ຳມັນເຊື້ອໄຟນັ້ນ ຖື ເປັນສິນຄ້ານຳເຂົ້າທີ່ເຮັດໃຫ້ລາວຕ້ອງຂາດດຸນການຄ້າ ຕ່າງປະເທດເພີ່ມຂຶ້ນຫຼາຍທີ່ສຸດ ທາງດ້ານທ່ານຄໍາຈັນ ລັດຕະນະວົງ, ປະທານສະມາຄົມນໍ້າມັນເຊື້ອໄຟແລະອາຍແກັສລາວ ກໍໄດ້ໃຫ້ການຢືນຢັນວ່າ ການຊົມໃຊ້ນໍ້າມັນເຊື້ອໄຟຢູ່ໃນລາວໄດ້ເພີ້ມຫລາຍຂຶ້ນທຸກປີ ສໍາລັບ ໃນຕະຫລອດປີ 2011 ນີ້ ກໍຄາດໝາຍວ່າລາວຈະນໍາເຂົ້ານໍ້າມັນເຊື້ອໄຟຈາກຕ່າງປະເທດ ໃນປະລິມານລວມເກີນກວ່າ 750 ລ້ານລິດ ຊຶ່ງທ່ານຄໍາຈັນໄດ້ຊີ້ແຈງວ່າ: ຍິ່ງໄປກວ່ານັ້ນການທີ່ທາງການລາວ ໄດ້ອະນຸມັດໃຫ້ມີການ ປັບຂຶ້ນລາຄານໍ້າມັນເຊື້ອໄຟ ທຸກຊະໜິດ ໃນປະເທດລາວ ຂຶ້ນເຖິງ 7 ຄັ້ງແລ້ວ ນັບແຕ່ຕົ້ນປີ 2011 ເປັນຕົ້ນມາກໍຍັງ ເຮັດໃຫ້ ປະຊາຊົນລາວຕ້ອງໄດ້ແບກຫາບພາລະລາຄາ ນໍ້າມັນ ທີ່ແພງຫລາຍຂຶ້ນຢ່າງຕໍ່ເນື່ອງອີກເຊັ່ນກັນ ສຳລັບ ການປັບຂຶ້ນລາຄານ້ຳມັນໃນຄັ້ງຫລ້າສຸດນີ້ ກໍເຮັດໃຫ້ລາຄາ ຈໍາໜ່າຍນໍ້າມັນພາຍໃນລາວໄດ້ປັບ ຕົວສູງຂຶ້ນໃນລະຫວ່າງ 140-310 ກີບ ຕໍ່ລິດ ໂດຍຂຶ້ນຢູ່ກັບໄລຍະທາງຂອງການ ຂົນສົ່ງເປັນສໍາຄັນ ຊຶ່ງກໍຄື ໃນຂະນະທີ່ລາຄາຈໍາໜ່າຍຢູ່ພາຍໃນເຂດນະຄອນວຽງຈັນໄດ້ ໄດ້ປັບຂຶ້ນເປັນ 11,810 ກີບ ຕໍ່ລິດ ສໍາລັບນໍ້າມັນແອັດຊັງພິເສດ ກັບ 10,640 ກີບ ແລະ 9,670 ກີບ ຕໍ່ລິດ ສໍາລັບນໍ້າມັນແອັດຊັງທຳມະດາ ແລະນໍ້າມັນກາຊວນ ຕາມລໍາດັບນັ້ນ ກໍປາກົດວ່າ ປະຊາຊົນລາວຢູ່ແຂວງຊຽງຂວາງຕ້ອງຊື້ນໍ້າມັນແອັດຊັງຊະນິດພິເສດ ໃນລາຄາສູງເຖິງ 11,950 ກີບຕໍ່ລິດ ສ່ວນນໍ້າມັນແອັດຊັງທໍາມະດາແລະນໍ້າມັນກາຊວນ ກໍມີລາຄາຈໍາໜ່າຍ 10,990 ກີບ ແລະ 9,9850 ກີບຕໍ່ລິດຕາມລຳດັບ ແລະ ໃນປີ 2011 ນີ້ ກໍຍັງຈະມີການ ປັບຂຶ້ນລາຄາເພີ້ມຕື່ມອີກ ຖ້າຫາກວ່າລາຄານ້ຳມັນໃນຕະຫລາດໂລກຈະຍັງປັບຕົວສູງຂຶ້ນ ຕໍ່ໄປ